Sur Editur, Mela skont il-Ministru Dell tas-Saħħa Claudette Buttigieg (mingħajr ebda dottorat mediku) li ħolom biha Dr Xmun Busuttil, il-Maltin qed jimirdu aktar għax fil-Gvern hemm il-Partit tal-Ħaddiema. Din hi n-negattività ta' dawk li, għax ma jistgħux jilħqu l-għeneb, jgħidu li hu qares. Mill-pożittiv tgħid li l-Maltin kif ukoll il-barranin residenti u t-turisti jirrikorru Mater Dei, polikliniki jew djar tal-anzjani għax għandhom fiduċja għamja fil-professuri, tobba, infermiera u l-ħaddiema l-oħra għas-servizz professjonali li jagħtu. Xogħol vokazzjonali. Xogħol li dak li jkun ikemmex xufftejh biex jagħmlu, speċjalment dak fid-djar tal-anzjani. Ma nixtieqx ninsa wkoll is-sezzjoni tal-mediċini, dipartiment importanti, fejn infaqgħet bużżieqa oħra f'wiċċ il-Ministru Dell Claudette u l-Partit Nazzjonalista dwar il-mediċini out of stock (mhux il-bottijiet tal-piżelli). Ħajr lill-amministraturi tad-diversi dipartimenti għall-ħidma tagħhom biex ikabbru l-livell mediku b'risq il-poplu Malti. Prosit lill-Ministru Chris Fearne kif ukoll lill-eks-Ministri Konrad Mizzi u Godfrey Farrugia għax-xogħol siewi li għamlu f'dawn l-aħħar tliet snin. Ħajr lil Chris Fearne għar-risposti dettaljati li jagħti għall-mistoqsijiet parlamentari. Dejjem għall-aħjar, IL-ĦAMRUN